InfoUudisedAjalooline mõõgavõitlusSõdalaste tellimineMuinassõdalase pakettLoeng ajaloolistest relvadestRüütlite tellimineViikingite tellimineAjalooliste võitluskunstide treeningSportlik pehmikmoogavõitlusPehmikmõõgavõitlus lasteleVõitlejale – trennidInfo ja kontaktKeskaegne võitlusRaudliigaEesti MeistrivõistlusedMaailmameistrivõistlusedRahvaste Lahing ja HMBRüütlite tellimineMuinasvõitlusMuinasvõitlusestMuinasüritusedViikingite telliminePehmikmõõgavõitlusSportpehmikPehmikmõõgavõitlus lasteleIn EnglishInfo and contactEvents in EstoniaIron LeagueIMCF World ChampionshipsHMB Estonia
#000000
UudisedAjalooline mõõgavõitlusSõdalaste tellimineMuinassõdalase pakettLoeng ajaloolistest relvadestRüütlite tellimineViikingite tellimineAjalooliste võitluskunstide treeningSportlik pehmikmoogavõitlusPehmikmõõgavõitlus lasteleVõitlejale – trennidInfo ja kontakt
#000001
Muinassõdalase pakettLoeng ajaloolistest relvadestRüütlite tellimineViikingite tellimineAjalooliste võitluskunstide treeningSportlik pehmikmoogavõitlusPehmikmõõgavõitlus lastele
#000002
RaudliigaEesti MeistrivõistlusedMaailmameistrivõistlusedRahvaste Lahing ja HMBRüütlite tellimine
#000003
2015. aasta hooaja võitja on kahe matšivõidu ja ühegi kaotuseta Artur Kreivald (klubi Soldknechte, Tallinn), kes juhib ka ülekaalukalt Raudliiga üldiste reitingute tabelit.
#000008
Jaan Murumets ehk Barbar (Turm, Tartu) on 24 aastat vana, 181 cm pikk ja kaalub 84 kg.
#000012
Barbar on võitnud Eesti ajaloolise mõõgavõitluse turniire juba viis aastat ning 2015. aasta Eesti Meistrivõistlustel Keskaegses Võitluses saavutas ta II koha (eestlastest parim) kategoorias duell 1vs1.
#000013
Barbar on esindanud Eestit ka rahvusvahelistel võistlustel. 2014. aastal osales ta Eesti rahvusmeeskonna koosseisus Rahvaste Lahingul Trogiris (Horvaatias) kategooriates buhurt 5vs5 ja duell 1vs1. 2015. aastal võitis Barbar Malborkis (Poolas) toimunud Keskaegse Võitluse Maailmameistrivõistlustel pronksmedali kategoorias duell kilbi ja mõõgaga. Barbar võitis nendel võistlustel võitlejaid Iirimaalt, Lõuna-Aafrikast, Leedust ja Austriast, kaotades vaid hõbemedali võitnud Inglismaale (Lukasz Kowal) ja kuldmedali võitnud Poolale (Marcin Waszkielis). Nimetatud kategoorias osales võitlejaid kokku 24 riigist.
#000014
Barbar on seni kõige enam Raudliiga matše võidelnud võitleja. Kahe aasta jooksul on ta võidelnud kuus matši ja võitnud neist pooled. 2014. aasta kokkuvõttes saavutas Barbar hooaja esikoha, hetkel on ta Raudliiga üldiste reitingute tabelis Sveini järel teine. 2015. aasta hooajal pole Barbaril õnnestunud võite saavutada, juuni lõpus Pärnu Hansapäevadel peetud matšil kaotas ta Daniil Larsenile ehk Larsile (Karu Klubi, Narva) punktidega 47:30.
#000015
Artur Kreivald ehk Svein (Soldknechte, Tallinn) on 23 aastat vana, 180 cm pikk ja kaalub 80 kg.
#000016
Svein on võitnud Eesti ajaloolise mõõgavõitluse turniire juba viis aastat, 2011. aastal võitis ta kuldmedali Tallinnas peetud IV Rahvusvahelistel Võitluskunstide Maailmamängudel kategoorias võitlus kilbi ja mõõgaga.
#000017
Svein on esindanud Eestit ka rahvusvahelistel võistlustel. Ta kuulus Rahvaste Lahingul osalenud Baltimaade ühendmeeskonna koosseisu aastatel 2012 (Poolas) ja 2013 (Prantsusmaal). 2012. aastal Poolas peetud Rahvaste Lahingul võitis Svein profivõitluste keskkaalu (70-80 kg) kategoorias peetud matšil Iisraeli rahvusmeeskonna kaptenit Michael Morgoulist ülekaalukalt punktidega 166:66.
#000018
Svein on võidelnud kahe aasta jooksul kokku neli Raudliiga matši ja need kõik võitnud. 2014. aasta kokkuvõttes saavutas Svein hooaja teise koha Barbari järel. Juuni lõpus Pärnu Hansapäevadel peetud matšil võitis Svein tehnilise nokaudiga Ilja Sinkievitšit (Karu Klubi, Narva) ning juhib hetkel kindlalt nii Raudliiga üldiste reitingute kui ka 2015. aasta hooaja tabelit.
#000019
Raudliiga 2014. aasta hooaja viimane turniir
#000028
11. oktoobril toimus Tartus, klubis Rock & Roll, Eesti Keskaegse Võitluse Raudliiga 2014. aasta hooaja viimane turniir. Esimest korda Eestis peeti selliseid võistluseid klubi tingimustes ja tulemus sai muljetavaldavalt glamuurne. Üritus oli pühendatud ajaloolise mõõgavõitluse klubi Turm kümnendale sünnipäevale. Lisaks Raudliiga võitlejatele astusid üles metalbändid Tapper, Ulguränd ja Schült. Suur tänu kõigile osalejatele ja abistajatele – see oli enneolematult tore üritus!
#000029
Barbar on üks Eesti keskaegse võitluse vaieldamatuid favoriite, kes on püsinud turniiride peamiste võitjate hulgas juba neli aastat ning oli suvel Horvaatias toimunud Rahvaste Lahingul Eesti esivõitlejaks duellide kategoorias. Daniil Larseni puhul on tegemist paljulubava algaja võitlejaga, keda iseloomustavad suur lihasmass, tugev füüsiline jõud ning kikkpoksija taust, mis on teadaolevalt üheks parimaks baasiks antud spordialale sisenemisel. Barbar on 23 aastat vana, 181 cm pikk ja kaalub 81 kg. Lars on 21 aastat vana, 180 cm pikk ja kaalub 92 kg.
#000031
Turniiri põhimatš osutus äärmiselt põnevaks ja tasavägiseks. Otsustavaks sai Barbari poolt sooritatud spurtrünnak kolmanda raundi viimastel sekunditel. Barbar ründas vastast erinevatest löökidest koosneva seeriaga, mille lõpetas eduka mahaviimisega. Siit saadud punktid said otsustavaks, matši võitis Barbar seisuga 31:28. Saadud tulemusega läks Barbar Raudliiga edetabelit juhtima. Lars jagab nüüd edetabeli 4. ja 5. kohta klubikaaslase Alikuga.
#000032
Üllatusmatš ootamatult Soomest saabunud külalise osavõtul osutus äärmiselt põnevaks. Arttu on väga kiire ja osav võitleja, keda on ilus ja huvitav vaadata. Ta kuulub Soome rahvusmeeskonda ja esindas Soomet ka Rahvaste Lahingul. Ilja on Eesti rahvusmeeskonna liige, kes käis samuti suvel Rahvaste Lahingul, esindamas Eestit, osaledes nii duellide kui ka buhurdi kategoorias. Mõlemad võitlejad on 24 aastat vanad. Arttu on 180 cm pikk ja kaalub 70 kg. Ilja on 186 cm pikk ja kaalub 82 kg. Kumbki polnud varem Raudliigas osalenud. Matš lõppes Arttu võiduga teises raundis, kui ta nurka surutud Ilja poksilöökide seeriaga näkku nokauti lõi. See oli Raudliiga seeria matšide kõikide aegade esimene nokaut.
#000034
Alik on Eesti rahvusmeeskonna liige, kes käis suvel Eestit esindamas Rahvaste Lahingul, osaledes grupivõitluse ehk buhurdi kategoorias. Evert on algaja võitleja Tartust, kes osales Raudliigas esmakordselt. Mõlemad võitlejad on 22 aastat vanad. Alik on 178 cm pikk ja kaalub 95 kg. Evert on 180 cm pikk ja kaalub 74 kg. Kaalude vahe on üsna suur, umbes 20 kilo, aga kuna aktiivseid võitlejaid on meil vähe, tuleb segakaalu matše sageli ette. Sellel matšil said otsustavaks Aliku kurikuulsad kilbilöögid, mis võiksid isegi karu nokki lüüa. Matš lõppes Aliku tehnilise võiduga esimeses raundis, kuna Evertil hakkas kulmust verd jooksma. Alik jagab nüüd edetabeli 4. ja 5. kohta klubikaaslase Larsiga.
#000036
Protokoll: Svein vs Barbar, 13.07.14
#000040
Protokoll: Lars vs Skeggolf, 13.07.14
#000042
Protokoll: Gunter vs Hermann 28.06.2014
#000050
Protokoll: Julian vs Skeggolf 28.06.2014
#000052
Turniiri keskaegsetes duellides võitis esmakordselt turniiril osalenud noor võitleja Erik Kreivald (klubi Soldknechte, Tallinn), kes sai auhinnaks omale rüütlimõõga, mis toodi selle jaoks kaasa Rahvaste Lahingult Horvaatias. Teiseks jäi Artur Panov (klubi Turm, Tartu). Keskaegsete duellide kategooria turniiril osalesidki peamiselt algajad võitlejad, kuna kõik kogenenumad olid registreerinud ennast Raudliiga profimatšidele.
#000055
Turniiri finaal peeti Raudliiga reeglite järgi ning selles kohtusid Eesti ajaloolise mõõgavõitluse elav legend Konstantin Aleksejev (võitlejanimega Diagrian, klubi Einherjar) ning Läti mõõgavõitluskuulsus Vladimir Maksimenko (võitlejanimega Hartman, klubi Lubeck, Riia). Võitlus oli väga äge, mõlemad võitlejad olid pikka kasvu, tugevad ja kiired. Matš lõppes Hartmani võidu ning Diagriani alistumisega teises raundis. Eesti mõõgavõitluskuningas oli lõpuks ometi leidnud omale väärilise vastase.
#000059
Video – Barbar vs Alik
#000065